Răsvan Popescu, cunoscut pentru diversele funcții pe care le-a îndeplinit de-a lungul timpului - scriitor, scenarist, jurnalist, oficial al Administrației Prezidențiale sau președinte al Consiliului Național al Audiovizualului - aduce în această lucrare perspective subiective asupra trecutului, fără a se încadra într-un tipar clasic, cronologic de memorii.
"Nu este un jurnal de memorii subiective, nu în sens clasic, cronologic. Pur și simplu înseamnă memorii subiective, care privesc tot acest trecut pe care l-am trăit împreună, însă din unghiul subiectiv al autorului.
Paradigma principală a acestei cărți este un om care, trăind în vremuri agitate și care nu curg în favoarea lui, încearcă să nu se lase risipit, încearcă de fiecare dată să facă tot ce poate în ideea că se va adună, că ceva va rămâne în urmă.
Și pentru asta, omul orchestra își atribuie singur toate rolurile posibile", a declarat Răsvan Popescu.